Virksomheden Launis Fiskekonserves A/S tilbagekalder laksepaté.

Der er tale om 200 gram laksepaté mærket mindst holdbar til 16.06.2008 eller tidligere, og 930 gram laksepaté mærket mindst holdbar til 30.06.2008 eller tidligere. Laksepatéen indholder risstivelse, der ikke er godkendt til anvendelse inden for EU, og derfor er ulovlig at sælge, oplyser Launis i en pressemeddelelse. Der foreligger ikke dokumentation for, at indtagelsen af produktet skulle medføre nogen sundhedsmæssig risiko.